
ข้อ7.5 รายงานผลการดำเนินงานด้านการใช้เทคโนโลยีสารสนเทศ
สำนักงานบุคคลยกระดับมาตรฐานการให้บริการโดยปรับเปลี่ยนกระบวนการทำงานจากรูปแบบเดิมสู่ Digital HR เพื่อลดขั้นตอนการดำเนินงาน เพิ่มความรวดเร็ว แม่นยำ และตอบสนองความต้องการของบุคลากรผู้รับบริการได้อย่างราบรื่นตลอด 24 ชั่วโมง
1. การส่งมอบบริการด้านบุคคลผ่านระบบ HR System
สำนักงานบุคคลให้บริการบริหารจัดการและดูแลสิทธิประโยชน์ของบุคลากรผ่านระบบสารสนเทศออนไลน์ โดยเจ้าหน้าที่สำนักงานบุคคลใช้ประโยชน์จากระบบในการให้บริการในมิติ ต่าง ๆ ดังนี้
· การลาออนไลน์ เจ้าหน้าที่ตรวจสอบและประมวลผลการลางานผ่านระบบแบบ Real-time ลดการใช้เอกสารกระดาษและเพิ่มความรวดเร็วในการอนุมัติ
· บริการสวัสดิการและสิทธิ์รักษาพยาบาล (Welfare Online) ใช้ระบบในการตรวจสอบสิทธิ์ ควบคุมวงเงิน และอนุมัติรายการค่ารักษาพยาบาลของบุคลากรผ่านระบบ e-Service ได้อย่างถูกต้องและโปร่งใส
· ช่องทาง Mobile Application เพื่อเพิ่มความคล่องตัวให้บุคลากรสามารถเข้าถึงบริการด้านบุคคล (เช่น เช็คสิทธิ์สวัสดิการ, ยื่นใบลา) ผ่านโทรศัพท์มือถือได้ทุกที่ทุกเวลา
· การขอเอกสารและการดูข้อมูลการจ่ายเงินเดือน การหักภาษีออนไลน์
· ระบบรักษาความปลอดภัยและการเข้าถึงข้อมูล มีการจัดระดับสิทธิ์การเข้าถึงข้อมูลของเจ้าหน้าที่ HR และผู้รับบริการตามอำนาจหน้าที่ เพื่อคุ้มครองข้อมูลส่วนบุคคลและรักษาความปลอดภัยของฐานข้อมูลมหาวิทยาลัย
2. แผนพัฒนาประสิทธิภาพการให้บริการในอนาคต เพื่อตอบสนองต่อพฤติกรรมของผู้รับบริการในยุคดิจิทัล สำนักงานบุคคลมีแผนงานในการพัฒนาเทคโนโลยีเพิ่มเติมดังนี้
· ระบบแจ้งเตือนอัตโนมัติ (Auto-Notification): พัฒนาระบบการแจ้งเตือนผ่านระบบ HR (กำลังพัฒนา) เพื่อแจ้งเตือนเรื่องสำคัญ
· บริการงานประเมินผลในรูปแบบออนไลน์ (Assessment Online) จัดทำระบบรองรับการประเมินผลการปฏิบัติงานประจำปี เชื่อมโยงข้อมูลที่เกี่ยวข้องและคำนวณคะแนนอัตโนมัติ
· การจัดการข้อมูลเชิงวิเคราะห์ (HR Analytics): เจ้าหน้าที่นำระบบรายงานข้อมูลบุคลากรมาใช้ประมวลผลภาพรวม เพื่อสนับสนุนการบริหารจัดการและวางแผนกำลังคนเชิงยุทธศาสตร์เสนอต่อผู้บริหารได้อย่างแม่นยำ
